Diari Oficial de la Generalitat Valenciana


Sumari del DOGV 9487, del 12-12-2022 (2022/11337)

ACORD de 2 de desembre de 2022, del Consell, pel qual s'integren en la xarxa de centres públics de la Generalitat diversos conservatoris professionals de Música i Dansa.
-------------------------------------------------------------------------------------------------------------------------------------------------------------------------

### Dades del document

Número de DOGV
:   9487

Data del DOGV
:   12-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11088


Data del document
:   02-12-2022

Organisme emissor
:   Conselleria d'Educació, Cultura i Esport

Tipus de document
:   Acord

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * educació artística
    * centre d'ensenyament

ACORD de 2 de desembre de 2022, del Consell, pel qual s'integren en la xarxa de centres públics de la Generalitat diversos conservatoris professionals de Música i Dansa. [2022/11819]  
La Llei orgànica 2/2006, de 3 de maig, d'Educació, en la disposició addicional trentena, estableix que «les comunitats autònomes podran integrar en la xarxa respectiva de centres docents públics, d'acord amb la forma i el procediment que s'establisca mitjançant una llei dels seus parlaments, els centres de titularitat de les administracions locals que complisquen els requisits establits en la llei, atenguen poblacions escolars de condicions socioeconòmiques desfavorables o que exercisquen una labor reconeguda en l'atenció a les necessitats d'escolarització, sempre que les administracions locals manifesten la voluntat d'integrar-lo en aquesta xarxa».  
En l'àmbit de la Comunitat Valenciana, la Llei 7/2021, de 29 de desembre, de la Generalitat, de mesures fiscals, de gestió administrativa i financera i d'organització de la Generalitat, estableix, en l'article 121, el règim jurídic d'integració dels conservatoris professionals de música i dansa de les administracions locals en la xarxa valenciana de titularitat de la Generalitat.  
Correspon a la conselleria competent en matèria d'educació la gestió del procediment d'integració. Aquest procediment exigeix la subscripció d'un conveni que concrete i regule els drets i les obligacions que assumeix cadascuna de les parts i, finalment, la integració s'aprovarà per un acord del Consell, a proposta de la conselleria esmentada.  
  
Les corporacions locals que s'esmenten, a continuació, han subscrit sengles convenis interadministratius amb la Generalitat, a fi d'establir el procediment d'integració dels conservatoris professionals de titularitat municipal, en la xarxa de conservatoris de música i dansa de titularitat de la Generalitat, i en conseqüència, el traspàs dels mitjans personals, econòmics i materials del conservatori professional municipal a l'Administració autonòmica valenciana i la integració en la xarxa de centres docents públics no universitaris de titularitat de la Generalitat:  
  
El conveni amb l'Ajuntament d'Altea, titular del Conservatori Professional de Música d'Altea, s'ha subscrit amb data 25 d'octubre de 2022; el conveni amb l'Ajuntament de Llíria, titular del Conservatori Professional de Música de Llíria, s'ha subscrit amb data 27 d'octubre de 2022; amb l'Ajuntament de Benicarló, titular del Conservatori Professional de Música Mestre Feliu, s'ha subscrit amb data 6 de novembre de 2022; amb l'Ajuntament de Novelda, titular del Conservatori Professional de Dansa de Novelda, s'ha subscrit amb data 9 de novembre de 2022; i amb l'Ajuntament de Meliana, titular del Conservatori Professional de Música de Meliana, s'ha subscrit amb data 10 de novembre de 2022.  
Amb aquesta finalitat, i en virtut del que disposen l'article 121.4 de la Llei 7/2021, de 29 de desembre, de la Generalitat, de mesures fiscals, de gestió administrativa i financera i d'organització de la Generalitat, i l'article 28.c de la Llei 5/1983, de 30 de desembre, del Consell, a proposta de la consellera d'Educació, Cultura i Esport, amb la deliberació prèvia, en la reunió de 2 de desembre de 2022,  
  
  
ACORDA  
  
Primer  
Integrar en la Xarxa de centres docents públics no universitaris de titularitat de la Generalitat, els conservatoris professionals de música i dansa que s'especifiquen a continuació:  
Segon  
La integració es realitzarà d'acord amb el que s'estableix en els convenis respectius, subscrits amb anterioritat, entre la Generalitat i les corporacions locals respectives.  
  
Tercer  
Facultar la consellera d'Educació, Cultura i Esport perquè adopte totes les mesures necessàries per al compliment i desplegament del que s'estableix en aquest acord.  
  
Quart  
El contingut d'aquest acord s'inscriurà en el Registre de centres docents de la Comunitat Valenciana i es publicarà en el Diari Oficial de la Generalitat Valenciana, i produirà efectes des de l'inici del curs escolar 2022-2023.  
  
València, 2 de desembre de 2022  
  
La consellera secretària,  
AITANA MÁS MÁS